王恽
喜迁莺 题圣姑庙 仙姓郝氏，博陵县会涡里
仙年方笄，姿态殊丽，尝同郎辈采频溪中，乐而忘返。一日，苍烟盛起，白书异色，龙渊鲛室，金支光烂，飘飘然有波神流而上，众姝惊散。仙独留不去，遥见与神顾语，乘碧茵同逝。俄烟开日晶，遂失所在。其母哀求水滨愿言一见，良久，觉异香袭人，仙雾发风驭，隐约于波渚间，若有以谢曰，x儿以灵契，托迹绡宫，阴主是水，尘缘已断，毋庸悲悒。今而后，使乡梓田岁宜，有感而通，乃为吾验。时魏青龙二年也。年人相与馆仙于博陵城，台制甚宠丽。县教论李曜告予如此，今燕赵间冷灶日，香火趋祀者，所至风动，以孝感圣姑称云。至元庚辰夏四月，按部至县，喜其事甚异为民祷祠下，以仙吕命曲，庶为迎送神词，俾邦人岁时歌汀洲苹满。记翠笼采采，相将邻媛。苍渚烟生，金支光烂，人在雾绡鲛馆。小鬟顿成云散，罗袜凌波不见。翠鸾远。但清溪如镜，野花留＊。情＊。惊变现。身后神功，丝满吴＊＊。汉女菱歌，湘妃瑶瑟，春动倚云层殿。彤车载花一色，醉尽碧桃清宴。故山晚。叹流年一笑，人间飞电。